
**แผนการจัดการเรียนรู้**

***“หน้ากากปีกัสโซ่ (Picasso)”***



***หน้ากากปีกัสโซ่ (Picasso)***

|  |  |  |
| --- | --- | --- |
| ระดับชั้นประถมศึกษาปีที่ 3 | | ทัศนศิลป์ (ศิลปะ) |
| คำอธิบายกิจกรรมการเรียนรู้  ศิลปะเป็นส่วนหนึ่งของชีวิตประจำวัน ล้วนแฝงอยู่ในทุกสิ่งรอบตัวเรา ไม่ว่าจะเป็นเสื้อผ้า ของใช้ ที่อยู่อาศัย ล้วนประกอบด้วยองค์ประกอบพื้นฐานทางศิลปะ นักเรียนควรได้ฝึกการใช้ประสาทสัมผัสทั้ง 5 ในการเรียนรู้และเชื่อมโยงศิลปะสู่ชีวิตจริง นำไปประยุกต์ใช้ และเห็นคุณค่าของสิ่งรอบตัว อีกทั้งศิลปะยังช่วยพัฒนาให้ผู้เรียนมีความคิดริเริ่มสร้างสรรค์ที่จะทำสิ่งใหม่ๆ มีจินตนาการ ชื่นชมความงาม มีสุนทรียภาพ ซึ่งสิ่งเหล่านี้ล้วนมีผลต่อคุณภาพชีวิตมนุษย์ ที่จะช่วยพัฒนาผู้เรียนทั้งด้านร่างกาย จิตใจ สติปัญญา อารมณ์ ส่งเสริมให้ผู้เรียนมีความเชื่อมั่นในตนเอง อันเป็นพื้นฐานในการทำงานและอยู่ร่วมกันในสังคมได้อย่างมีความสุข | | |
| เวลาเรียนที่แนะนำ | 4 คาบเรียนโดยประมาณ | |
| ทักษะเฉพาะที่พึงมี | ทักษะทางศิลปะ  การคิดวิเคราะห์ การคิดสร้างสรรค์ การคิดแก้ปัญหา  การทำงานเป็นทีม | |
| เนื้อหาที่ใช้ในการประเมิน   * **วิชาศิลปะ (ทัศนศิลป์)** * *การใช้วัสดุอุปกรณ์ในการวาดภาพระบายสี* * *การใช้สี การลงสี การระบายสี* * *การจัดองค์ประกอบศิลป์* | | |

|  |
| --- |
| จุดประสงค์การเรียนรู้ |
| ***ด้านความรู้***   * การใช้เส้น รูปร่าง รูปทรง สี และพื้นผิว วาดภาพถ่ายทอดความคิดความรู้สึก * ประวัติศาสตร์ศิลป์ * วัสดุ อุปกรณ์ เทคนิควิธีการในการสร้างงานทัศนศิลป์   ***ด้านทักษะ/กระบวนการ***   * เชื่อมโยงความรู้ทางศิลปะไปสู่การประยุกต์ใช้ในชีวิตจริงได้ * ใช้ความคิดริเริ่มสร้างสรรค์ในการแก้ปัญหาและสร้างสรรค์ชิ้นงานได้ * มีความกล้าในการแสดงอารมณ์และจินตนาการของตนเอง * มีทักษะในการสื่อสาร * มีทักษะในการทำงานเป็นทีม * มีทักษะการคิด   ***ด้านคุณลักษณะ***   * มีความมุ่งมั่นในการทำงาน * มีความสนใจใฝ่เรียนรู้ * มีความประณีต ละเอียดรอบคอบ * มีระเบียบวินัย | |
| เกณฑ์การประเมิน |
| * คุณภาพของแนวคิดของการคิดสะท้อนกลับและการอภิปราย * กระบวนการคิดจากการถามคำถามและการให้เหตุผลในการตอบ * ความคิดเห็นร่วมและความคิดเห็นเดิมที่สะท้อนให้เห็นจากชิ้นงานในห้องเรียน * การคิดวิเคราะห์โจทย์อย่างมีเหตุผลเป็นขั้นเป็นตอน * การคิดสร้างสรรค์ชิ้นงานจากการคิดคำถามและกิจกรรมการเรียนรู้ | |
| ความเชื่อมโยงต่อหลักสูตร |
| * ใช้ภาษาในการสื่อสาร สื่อความหมาย และนำเสนอได้อย่างชัดเจน * ให้เหตุผลประกอบการตัดสินใจและสรุปผลได้อย่างเหมาะสม * สามารถเรียนรู้และเข้าใจในการตั้งคำถาม * มีความคิดริเริ่มสร้างสรรค์ * ให้ความสำคัญและใส่ใจในความรู้สึกของผู้อื่น * รู้จักตนเอง * มีความสามารถในการสื่อสาร การคิด การแก้ปัญหา * มีความสามารถในการใช้ทักษะชีวิต | |
| ความเชื่อมโยงต่อวิชาอื่นๆ ที่เกี่ยวข้องกัน |
| * การเก็บรักษาอุปกรณ์ด้วยกระบวนการของวิชาการงานและพื้นฐานอาชีพ * การจำแนกวัสดุสิ่งของรูปร่างรูปทรงด้วยศาสตร์ของวิชาคณิตศาสตร์ * ศักยภาพในการสร้างสรรค์ผลงาน สังเกต ทดลอง แก้ไขด้วยกระบวนการทางวิทยาศาสตร์ * เชื่อมโยงการอภิปราย แสดงความคิดเห็น และการนำเสนอด้วยศาสตร์ของวิชาภาษาไทย | |

|  |
| --- |
| **เว็บไซต์และสื่อสิ่งพิมพ์อื่นๆ** |
| * ตัวอย่างกิจกรรม ผลงานและประวัติปีกัสโซ่ * <https://www.takieng.com/stories/7797> * <https://www.youtube.com/watch?v=x4wzjeM6SiA> * <https://www.youtube.com/watch?v=oxGWyRS_Y20> * <https://www.youtube.com/watch?v=DxtgXg7W4ek> * <https://www.youtube.com/watch?v=RVT_5Xbps8Y> * <https://www.youtube.com/watch?v=-xTisRMImzU> | | |
| **เครื่องมือและอุปกรณ์การเรียนรู้** | |
| * กระดาษลังเก่า * อุปกรณ์วาดภาพ * สีชอล์ค สีโปสเตอร์ * กรรไกร * กาว | | |

*ตารางนี้แสดงถึงกระบวนการเรียนรู้ที่ผู้สอนอาจนำไปประยุกต์ใช้และประเมินผลได้ ซึ่งสามารถนำการจัดการเรียนรู้อื่นมามาประยุกต์ใช้ได้ด้วย และผู้สอนอาจหาวิธีปรับกระบวนการเรียนรู้ตามความเหมาะสมของกลุ่มผู้เรียนและสภาพแวดล้อมภายในโรงเรียน*

|  |  |  |  |
| --- | --- | --- | --- |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
| 1 | ชั่วโมงที่  1 | *Kick off*  *กิจกรรม: คุณปู่ปิกัสโซ่*  *วัสดุที่ต้องใช้ในกิจกรรม*   * *กระดาษวาดภาพ* * *ดินสอ ยางลบ* * *สีชอล์ค สีไม้* * ผู้สอนแนะนำให้ผู้เรียนได้รู้จักกับคุณปู่ปิกัสโซ่ โดยอาจจะนำภาพผลงานปิกัสโซ่ในยุคบาศกนิยมมาให้ผู้เรียนได้รู้จักและลองทายว่าคุณปู่ท่านนี้เป็นใครมาจากไหน ให้ผู้เรียนได้ลองสังเกตผลงานว่ามองเห็นอะไรบ้าง ทัศนธาตุต่างๆ และบอกถึงอารมณ์ความรู้สึกที่ได้เห็นภาพนั้นๆ * ผู้สอนเล่าเรื่องราวประวัติที่น่าสนใจของคุณปู่ปิกัสโซ่ที่เป็นประโยชน์ให้กับผู้เรียน เช่น พรสวรรค์ด้านศิลปะ ผลงานที่มีคุณค่าของศิลปิน ฯลฯ อาจเปิดคลิปวีดีโอที่น่าสนใจสั้นๆ ให้ผู้เรียนดูเพื่อสร้างแรงบันดาลใจในการเป็นศิลปินหรือการทำงานศิลปะต่อไป * ผู้สอนนำภาพผลงานในยุคบาศกนิยมมาให้ผู้เรียนดู สังเกต รูปร่าง รูปทรง สี พื้นผิวในภาพผลงาน และร่วมกันอภิปรายแสดงความคิดเห็นถึง *จุดเด่นของภาพวาดในยุคบาศกนิยมเป็นอย่างไร ?* * ให้ผู้เรียนจับคู่ลองวาดหน้าเพื่อนคู่ของตนเองให้เป็นภาพวาดในยุคบาศกนิยม โดยแปลงลักษณะหน้าตาให้กลายเป็นรูปร่างรูปทรงต่างๆ พร้อมทั้งลงสีให้สวยงาม * ผู้สอนและผู้เรียนร่วมกันแลกเปลี่ยนเรียนรู้ผ่านผลงานของผู้เรียน ซึ่งผู้สอนอาจตั้งคำถามนำความคิด เช่น ลักษณะเด่นของผลงานในยุคบาศกนิยมเป็นอย่างไร อะไรที่ผู้เรียนชอบในความเป็นคุณปู่ปิกัสโซ่ รู้สึกอย่างไรที่ได้เห็นหน้าตัวเองกลายเป็นผลงานศิลปะบาศกนิยม ฯลฯ | * ผู้เรียนสามารถตอบคำถามได้ * ผู้เรียนสามารถอธิบายเหตุผลในการได้มาซึ่งคำตอบได้ * ผู้เรียนสามารถแสดงความคิดเห็นได้อย่างมีเหตุมีผล เมื่อคิดเห็นต่างกับผู้อื่น * ผู้เรียนสามารถอธิบายลักษณะของ ทัศนธาตุได้ |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
|  |  |  |  |
| 2 | ชั่วโมงที่  2 - 3 | *กิจกรรม:* *หน้ากากปิกัสโซ่*  “หน้ากากปิกัสโซ่” เป็นกิจกรรมที่ผู้เรียนจะได้ใช้ทักษะการตัดกระดาษลังที่ต้องอาศัยสมาธิ ความแข็งแรงของกล้ามเนื้อ ความประณีตในการทำงาน ที่จะช่วยให้สร้างสรรค์ผลงานศิลปะได้สวยงามยิ่งขึ้น ใช้ความคิดสร้างสรรค์ในการดัดแปลง ปรับเปลี่ยน และจินตนาการรูปร่างหน้าตาของบุคคลให้กลายเป็นหน้ากากตามจินตนาการภายใต้โจทย์ศิลปะยุคบาศกนิยมตามแบบฉบับที่เป็นตัวเอง  *วัสดุอุปกรณ์ที่ต้องใช้*   * *กระดาษลังเก่า* * *สีชอล์ค สีโปสเตอร์* * *กรรไกร* * *กาว* * ผู้สอนให้ผู้เรียนนำภาพผลงานของตนเองมาร่วมกันอภิปรายถึงลักษณะรูปร่างรูปทรงที่เลือกใช้ สีสันความสดใส และสีหน้าอารมณ์ของภาพ * ผู้สอนให้ผู้เรียนนำภาพผลงานตามสไตล์ศิลปะในยุคบาศกนิยมมาสร้างสรรค์เป็นหน้ากากจากกระดาษลัง โดยการตัดแยกชิ้นส่วนต่างๆ ออกจากกัน ลงสีให้สวยงาม แล้วนำมาประกอบเข้ากันให้กลายเป็นหน้ากากที่มีมิติมากยิ่งขึ้น | * การคิดสร้างสรรค์ชิ้นงานจากการเรียนรู้ * กระบวนการคิดจากการถามคำถามและการให้เหตุผลในการตอบ * ผู้เรียนสามารถแสดงความคิดเห็นได้อย่างมีเหตุมีผล เมื่อคิดเห็นต่างกับผู้อื่น * ผู้เรียนสามารถเลือกใช้วัสดุอุปกรณ์ได้อย่างเหมาะสม * ผู้เรียนสามารถอธิบายลักษณะของ ทัศนธาตุได้ * กระบวนการทำงาน |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
|  |  | * ผู้เรียนสามารถปรับปรุงแก้ไขพัฒนาผลงานได้ตามใจ อาจไม่จำเป็นต้องเหมือนกับผลงานที่วาดไว้ในกระดาษ แต่ควรปรับปรุงแก้ไขพัฒนาผลงานให้ดีขึ้น และมีเหตุผลในการพัฒนางานของตนเอง * ให้ผู้เรียนนำเสนอผลงานของตนเอง โดยเน้นไปที่การเล่าเรื่องราวในภาพ กระบวนการสร้างสรรค์ผลงาน ทัศนธาตุที่ผู้เรียนเลือกใช้ สิ่งที่ชอบในงานของตนเองหรือสิ่งที่อยากพัฒนาต่อ และอาจให้ผู้เรียนคนอื่นๆ บอกถึงสิ่งที่ชื่นชอบในงานของเพื่อนด้วย |  |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
| 3 | ชั่วโมงที่  4 | *กิจกรรม:* *เรื่องเล่าของปู่ปิกัสโซ่*   * ผู้สอนอาจนำเรื่องราวดีๆ ที่เกี่ยวกับศิลปิน “ปิกัสโซ่” มาแบ่งปันเล่าให้ผู้เรียนฟังอีกครั้ง * ให้ผู้เรียนแบ่งกลุ่ม นำหน้ากากปิกัสโซ่มาสร้างเป็นเรื่องราวตัวละคร ที่เกี่ยวกับคุณปู่ปิกัสโซ่ตามที่ผู้เรียนเคยได้เรียนรู้หรือสร้างเรื่องราวขึ้นใหม่ตามจินตนาการ โดยมีคุณปู่ปิกัสโซ่เป็น 1 ในตัวละครของเรื่องนั้น * ให้ผู้เรียนแต่ละกลุ่มวางแผน ฝึกซ้อมละคร และออกมาแสดงหน้าชั้นเรียน * เมื่อแต่ละกลุ่มแสดงละครเสร็จแล้ว ให้ผู้เรียนร่วมกันอภิปรายแสดงความคิดเห็นถึงการได้เรียนศิลปะผ่านเรื่องราวของคุณปู่ปิกัสโซ่ศิลปินระดับโลก รวมถึงการได้สร้างผลงานศิลปะตามแบบฉบับในยุค บาศกนิยม ข้อคิดที่ได้จากการทำงาน ปัญหาและอุปสรรค ความรู้สึกที่ได้เรียนศิลปะ ฯลฯ | * การคิดสร้างสรรค์ชิ้นงานจากการเรียนรู้ * ผู้เรียนสามารถอธิบายเหตุผล และกระบวนการในการสร้างสรรค์ผลงานได้ * กระบวนการคิดจากการถามคำถามและการให้เหตุผลในการตอบ * กระบวนการทำงาน |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
|  |  |  |  |

|  |  |  |  |  |
| --- | --- | --- | --- | --- |
|  | *ความคิดสร้างสรรค์*  *ระดมความคิดพร้อมค้นหาคำตอบ* | *ลำดับขั้นตอน*  ***(ลำดับขั้นก่อนหน้านี้)*** | ***การคิดอย่างมีวิจารณญาณ***  *ตั้งคำถามและประเมินความคิดและการสร้างผลงาน* | *ลำดับขั้นตอน*  ***(ลำดับขั้นก่อนหน้านี้)*** |
| ***จินตนาการ*** | * ใช้ความรู้สึก ใช้ความเห็นอกเห็นใจ   การสังเกต และอธิบายความเชื่อมโยง  ของความรู้ที่ได้รับไปสู่การประยุกต์ใช้   * สำรวจ ค้นหา ระดมความคิด | * 1, 2 * 2 | * ทำความเข้าใจกรอบแนวคิดและขอบเขตของการสร้างผลงาน * ทบทวนความรู้ ความคิดเห็น และเปรียบเทียบเพื่อหามุมมองในการสร้างผลงาน | * 1, 2 * 1, 2 |
| ***สอบถาม*** | * เพื่อสร้างความสัมพันธ์ สร้างมุมมองเชิงบูรณาการ สร้างวินัย และอื่นๆ * ลองเล่นหรือทำสิ่งที่แตกต่าง เพิ่มความเสี่ยงและคิดนอกกรอบ | * 1, 2, 3 * 1, 2, 3 | * ระบุจุดแข็งและจุดอ่อนของผลงานกับข้อโต้แย้ง คำอ้างและความเชื่อ * ความท้าทายในกระบวนการสร้างผลงาน ตรวจสอบความถูกต้อง วิเคราะห์ช่องว่างในการเรียนรู้ | * 2 * 2, 3 |
| ***ลงมือทำ***  ***และแบ่งปัน*** | * นึกภาพ แสดงสิ่งที่คิด ผลิต คิดค้นวิธีการใหม่ๆ หาวิธีการพัฒนาผลงาน * ชื่นชมมุมมองความแปลกใหม่ในการสร้างผลงาน | * 2 * 2, 3 | * ประเมิน หาพื้นฐาน แสดงความคิดเห็น   มีผลิตผลเชิงตรรกะ มีเกณฑ์จริยธรรม  หรือสุนทรียศาสตร์ มีการหาเหตุผล   * ตระหนักถึงอคติทางมุมมองของตนเอง (ตามที่ได้รับจากผู้อื่น) ความไม่แน่นอน ข้อจำกัดของวิธีการสร้างผลงาน | * 2, 3 * 2 |

*เกณฑ์การให้คะแนนนี้ได้กล่าวถึงเพียงมิติเดียวในส่วนของการให้คะแนนทั่วไปตามที่อธิบายข้างต้น นับเป็นวิธีหนึ่งที่แสดงให้เห็นว่าครูผู้สอนสามารถอธิบายและให้คะแนนตามผลงานของผู้เรียน ขอแนะนำว่าครูผู้สอนควรกำหนดระดับของความสำเร็จในมิติอื่นๆ ของเกณฑ์การให้คะแนนด้วย*

|  |  |  |  |  |
| --- | --- | --- | --- | --- |
| ***ระดับการคิด*** | ***ระดับ 1*** | ***ระดับ2*** | ***ระดับ3*** | ***ระดับ4*** |
| ***จินตนาการ***  *ความรู้สึก ความเอาใจใส่ การสังเกต*  *การอธิบายเพื่อเชื่อมโยงระหว่างความรู้ที่ได้รับไปสู่การประยุกต์ใช้*  ***(ขั้นตอนที่ 1, 2)*** | ผู้เรียนแสดงให้เห็นการให้  ความร่วมมือกับกิจกรรม  น้อย | ผู้เรียนแสดงให้เห็นการให้  ความร่วมมือกับกิจกรรม  ค่อนข้างน้อย | ผู้เรียนแสดงให้เห็นการให้  ความร่วมมือกับกิจกรรม  อย่างชัดเจน | ผู้เรียนแสดงให้เห็น  ความกระตือรือร้นและมีส่วนร่วม  ในกิจกรรมอย่างชัดเจน |
| ***ลงมือทำและแบ่งปัน***  *แสดงสิ่งที่คิด ค้นหาวิธีการสร้างสรรค์ผลงานใหม่ๆ หาวิธีพัฒนาผลงาน ชื่นชมมุมมองความแปลกใหม่ในการสร้างผลงาน*  ***(ขั้นตอนที่ 2, 3 )*** | ผลงานและการอธิบายกระบวนการสร้างผลงาน ยังมีข้อจำกัดของการยกตัวอย่างประกอบเหตุและผลของการได้มาซึ่งวิธีการสร้างสรรค์ผลงาน | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการบ้าง แต่ยังเบี่ยงเบนไปจากความรู้เดิมเล็กน้อย | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการที่ชัดเจน มีการอ้างอิงสิ่งที่ได้เรียนรู้มาเชื่อมโยงประกอบ มีเหตุผลที่น่าเชื่อถือ มีการอภิปรายแนวคิดเพิ่มเติมแต่แนวคิดยังคล้ายกับที่เคยมีมาก่อนหน้านี้ แต่ปรับใหม่เป็นรูปแบบของตัวเอง | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการที่ชัดเจน มีการอ้างอิงสิ่งที่ได้เรียนรู้มาเชื่อมโยงประกอบ มีเหตุผลที่น่าเชื่อถือ มีการอภิปรายแนวคิดเพิ่มเติมที่ต่างไปจากที่เคยมีมาแต่เดิมเป็นตัวของตัวเองชัดเจน |